b'\n_START_ARTICLE_\nCapit\xc3\xa0 Haddock\n_START_SECTION_\nBiografia de ficci\xc3\xb3\n_START_PARAGRAPH_\nEl capit\xc3\xa0 Haddock recorre el m\xc3\xb3n, per mar i per terra, com a company del reporter Tint\xc3\xadn i el gosset Mil\xc3\xba. \xc3\x89s molt amic d\'en Tornassol (excepte quan el tracte d\'aquest requereix una dosi excessiva de paci\xc3\xa8ncia), tracta com un pare autoritari als Dupond i Dupont, t\xc3\xa9 una amistat estranya (i malsoferta) amb la Bianca Castafiore, no sap com dir que no a en Seraf\xc3\xad Llanti\xc3\xb3, i simpatitza amb el seu antic amic Chester i amb el noiet xin\xc3\xa8s Xang. T\xc3\xa9 moltes altres relacions personals (bones i dolentes) amb altres personatges, per exemple amb el dolent Allan Thompson._NEWLINE_Vell afeccionat a la pipa i al Loch Lomond, gran amic de l\'insult culte i "refinat" (la qual cosa a voltes ocasiona disbauxes i problemes a la resta del grup), \xc3\xa9s propietari del castell del Mol\xc3\xad. Val a dir que preferiria estar-se a casa tranquil en comptes de c\xc3\xb3rrer aventures.'